32. ΒΑΣΙΛΙΚΟΝ ΔΙΑΤΑΓΜΑ της 1/17 Αυγ. 1956 Περί συστάσεως παρ’ εκάστη Νομαρχία επιτροπής Δημοσίων Κτημάτων. Εν όψει του άρθρ. 15 του Νόμ. 3200/1955 «περί διοικητικής αποκεντρώσεως». Άρθρ.1.-Παρ’ εκάστη Νομαρχία συνιστάται επιτροπή δημοσίων κτημάτων εις την αρμοδιότητα της οποίας ανήκει η προς τον νομάρχην γνωμοδότησις, εφ’ ων αντικειμένων απητείτο κατά Νόμον τοιαύτη της παρά τω Υπουργείω Οικονομικών επιτροπής δημοσίων κτημάτων προς άσκησιν υπό του Υπουργού των Οικονομικών των ήδη δυνάμει του Νόμ. 3200/1955 «περί διοικητικής αποκεντρώσεως» μεταβιβαζομένων εις νομάρχας αρμοδιοτήτων παρά τη γενική διευθύνσει φορολογίας του Υπουργείου Οικονομικών διευθύνσεως δημοσίων κτημάτων. Άρθρ.2.-1.Η κατά το προηγούμενον άρθρον επιτροπή συντίθεται εκ των κάτωθι μελών: α)του προέδρου των πρωτοδικών, ως προέδρου, β)του διευθυντού της Νομαρχίας και γ)του νομομηχανικού προκειμένου περί θεμάτων αφορώντων εις αστικά κτήματα, ως και τοιαύτα στεγάσεως δημοσίων υπηρεσιών, ή του Διευθυντού Γεωργίας προκειμένου περί θεμάτων αφορώντων εις αγροτικά κτήματα. 2.Προκειμένου περί Νομαρχιών εν τη έδρα των οποίων δεν υφίσταται Πρωτοδικείον, η επιτροπή συντίθεται εκ του διευθυντού Νομαρχίας ως προέδρου και του νομομηχανικού και του διευθυντού Γεωργίας ως μελών. 3.Τα μέλη της επιτροπής ελλείποντα, απόντα ή κωλυόμενα αναπληρούσιν οι εις τα κύρια καθήκοντα νόμιμοι αυτών αναπληρωταί. 4.Τον πρόεδρον των Πρωτοδικών αναπληροί εν τη προεδρία της επιτροπής ο διευθυντής της Νομαρχίας και τούτον ο πρωτοδίκης. 5.Η επιτροπή συγκαλείται υπό του προέδρου αυτής ευρίσκεται δε εν απαρτία παρόντων πάντων των μελών αυτής, αι δε αποφάσεις αυτής λαμβάνονται κατά πλειοψηφίαν. Σελ. 190,02 101-22 6.Της επιτροπής μετέχει, ως εισηγητής άνευ ψήφου, ο οικονομικός έφορος της έδρας του νομού ή ο νόμιμος αναπληρωτής του. 7.Χρέη γραμματέως της επιτροπής εκτελεί υπάλληλος της Οικονομικής Εφορίας της έδρας του νομού, οριζόμενος μετά του αναπληρωτού του υπό του νομάρχου. Άρθρ.3.-Το από 9.12.1955 Β.Δ/μα «περί συστάσεως Επιτροπών Δημοσίων Κτημάτων παρά Νομαρχίαις» (Φ.Ε.Κ. 347 της 28.12.1955) καταργείται. Άρθρ.4.-Εις τον ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 55 26.Ε.α.31-32 Διοίκηση Δημοσίων Κτημάτων –Κτηματική Εταιρία Δημοσίου 